**Metodologia de selecție a Grupului Țintă**

**în cadrul proiectului**

***“******Implementarea SDL în comunitățile***

***marginalizate din teritoriul GAL Tovishat”***

**Cod MySMIS: 140896**

**AUGUST 2021**

|  |  |
| --- | --- |
| **Întocmit,**  **Expert Grup Țintă** Chiș Florin-Cătălin |  |
| **Verificat,**  **Coordonator P1** Erdei Ștefan |  |
| **Avizat,**  **Manager proiect** Denes Anca-Cristina |  |

**PROGRAMUL OPERAŢIONAL CAPITAL UMAN 2014-2020**

**Axa prioritară 5 -** *Dezvoltare locală plasată sub responsabilitatea comunității*

**Obiectivul tematic 9:** *Promovarea incluziunii sociale, combaterea sărăciei și a oricărei forme de discriminare*

**Prioritatea de investiții 9.vi:** *Strategii de dezvoltare locală plasate sub responsabilitatea comunității*

**Obiectivul specific 5.2:** *Reducerea numărului de persoane aflate în risc de sărăcie sau excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/ operațiuni integrate în contextul mecanismului de DLRC.*

CUPRINS

[CAPITOLUL 1. CADRUL GENERAL ȘI CONTEXTUL PROIECTULUI 2](#_Toc71091724)

[CAPITOLUL 2. GRUPUL ȚINTĂ 4](#_Toc71091725)

[2.1 Definirea grupului țintă 4](#_Toc71091726)

[2.2 Condiții de eligibilitate pentru încadrarea în Grupul Țintă 4](#_Toc71091727)

[2.3 Activitățile în care va fi implicat grupul țintă 8](#_Toc71091728)

[CAPITOLUL 3. ORGANIZAREA ȘI DESFĂȘURAREA PROCESULUI DE SELECȚIE A GRUPULUI ȚINTĂ 9](#_Toc71091729)

[3.1 Principii aplicabile în procesul de selecție 9](#_Toc71091730)

[3.2 Primirea, evaluarea si selectia dosarelor de înscriere în grupul țintă 9](#_Toc71091731)

[Etapa 1 – Informarea și promovarea activităților proiectului 9](#_Toc71091732)

[Etapa 2 – Depunerea dosarelor de înscriere 10](#_Toc71091733)

[Etapa 3 - Evaluarea dosarelor de înscriere 12](#_Toc71091734)

[Etapa 4 - Selecția grupului țintă 17](#_Toc71091735)

[CAPITOLUL 4 – PROTECȚIA DATELOR CU CARACTER PERSONAL 21](#_Toc71091736)

[CAPITOLUL 5. DISPOZIȚII FINALE 26](#_Toc71091737)

[Anexe 27](#_Toc71091738)

# CAPITOLUL 1. CADRUL GENERAL ȘI CONTEXTUL PROIECTULUI

Prezenta metodologie este realizată pentru selectarea grupului ţintă, în cadrul proiectului „ Implementarea SDL în comunitățile marginalizate din teritoriul GAL Tovishat ” POCU827/5/2/140896, proiect co-finanţat din Fondul Social European prin Programul Operaţional Capital Uman 2014 - 2020, **Axa prioritară 5 -** *Dezvoltare locală plasată sub responsabilitatea comunității****,* Obiectivul specific 5.2:** *Reducerea numărului de persoane aflate în risc de sărăcie sau excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/ operațiuni integrate în contextul mecanismului de DLRC.*

Proiectul va fi implementat în perioada Martie 2021 – 31 Decembrie 2023, de către parteneriatul compus din Asociația Grup de Acțiune Locală Tovishat (lider de proiect), Asociația Apiromi (Partener 1) și Ascendo S.R.L. (Partener 2).

**Obiectivul general al proiectului**: reducerea numărului de persoane aflate în risc de sărăcie sau excluziune socială din comunitățile marginalizate din zona rurală și orașe cu o populație de până la 20.000 locuitori din teritoriul acoperit de SDL a GAL Tovishat

**Obiectivele specifice ale proiectului** sunt:

OS1 - Reducerea excluziunii sociale în comunitățile marginalizare aferente SDL prin furnizarea de servicii integrate pentru 250 de persoane în risc de saracie sau excluziune socială din arealul SDL Tovishat pe o perioadă de 24 luni.

OS2 - Reducerea numărului de persoane aflate în pericol de sarăcie prin oferirea de servicii de consiliere profesională și consultanță pentru înființarea de întreprinderi, furnizarea de cursuri de formare profesională: Competențe Informatice, Bucătar, Lucrător comercial, Lucrător în tâmplărie și Brutar, respectiv prin organizarea unei scheme de antreprenoriat și finantarea a 10 întreprinderi prin oferirea de micro-granturi.

Implementarea proiectului vizează intervenţii la nivelul serviciilor sociale şi de ocupare, având ca **rezultate** **preconizate**:

* Acordarea unei mese calde pe zi pentru 250 de persoane
* Organizarea de cursuri de formare profesională pentru 126 de persoane din teritoriul Leader Tovishat:

- Curs de Competenţe informatice (28 persoane)

- Curs Lucrător comercial (28 persoane)

- Curs Bucătar (42 persoane)

- Curs Lucrător în tâmplărie (28 persoane)

- Curs Brutar (28 persoane)

* Oferirea de servicii de consiliere și orientare profesională
* Angajarea a 22 persoane ca urmare a activităţii de susţinere a ocupării
* Furnizarea de servicii de consultanţă pentru infiinţarea de întreprinderi
* 10 planuri de afaceri finanțate pentru crearea de noi întreprinderi

# CAPITOLUL 2. GRUPUL ȚINTĂ

## 2.1 Definirea grupului țintă

În cadrul prezentului proiect, grupul țintă este alcătuit din **250 de persoane** **din diverse categorii de persoane aflate în risc de sărăcie sau excluziune socială** **existente în comunitățile marginalizate** **din cadrul teritoriilor vizate de Strategia de dezvoltare locală Tovishat finanțată prin măsura 19 LEADER din PNDR 2014-2020.**

Este important de precizat că în terminologia utilizată în POCU, **grupul țintă - populația în risc de sărăcie sau excluziune socială din teritoriul acoperit de unul/mai multe SDL-uri formează comunitatea marginalizată căreia i se adresează proiectul POCU.**

Grupul țintă al proiectului va fi identificat și selectat din cadrul teritoriului aferent SDL GAL Tovishat 2014-2020, locație unde se vor derula toate activitățle și intervențiile prevăzute prin proiect.

Teritoriul LEADER Tövishát este amplasat în Regiunea de Nord-Vest a ţării, are o suprafaţă totală de 730,73 km², o populaţie de 40.381 locuitori şi acoperă un număr de 12 unităţi administrativ teritoriale din judeţele :

**Județul Sălaj**: oraşul Cehu Silvaniei şi comunele Bocşa, Coşeiu, Crişeni, Dobrin, Hereclean,Sălăţig, Sărmăşag, Şamşud

**Județul Satu Mare**: comunele Bogdand, Hodod și Supur

Din rândul persoanelor care pot face parte din Grupul Țintă, se vor identifica cel puțin 260 de persoane aflate în risc de sărăcie sau excluziune socială existente în comunitățile marginalizate din cadrul teritoriului Tovishat din care vor fi selectate 250 de persoane.

## 2.2 Condiții de eligibilitate pentru încadrarea în Grupul Țintă

Pentru a fi eligibile, persoanele care fac parte din grupul țintă vizat prin proiect trebuie să îndeplinească cumulativ următoarele condiții:

* *au domiciliul/ locuiesc în teritoriul acoperit de Strategia de Dezvoltare Locală Tovishat aprobată de PNDR 2014-2020 (aflat în zona rurală și/ sau în orașe cu o populație de până la 20.000 de locuitori)*

*și*

* *sunt în risc de sărăcie sau excluziune socială* (prin încadrarea intr-una din categoriile A/B/C de mai jos).

Conform definiției Eurostat (indicatorul AROPE), persoanele în risc de sărăcie sau excluziune socială sunt persoanele care se află într-una din următoarele situații:

* (A) în risc de sărăcie

sau

* (B) se confruntă cu o deprivare materială severă

sau

* (C) trăiesc în gospodării cu o intensitate extrem de redusă a muncii.

**(A)** În categoria în risc de sărăcie sunt incluse persoane care au un venit disponibil echivalat situat sub pragul riscului de sărăcie, care este stabilit la 60% din mediana la nivel național a venitului disponibil (după transferurile sociale) per adult echivalent

**Precizare:** Pentru încadrarea în această categorie va fi folosit venitul mediu net disponibil per adult echivalent (Câştigul salarial mediu nominal net) de la nivelul lunii februarie 2021, care este de 3.365 lei. Această valoare a fost preluată din Comunicatul de presă nr. 89/12.04.2021 pus la dispoziție de Institutul Național de Statistică.

În consecință, **în categoria persoane aflate în risc de sărăcie vor fi încadrate persoanele care au un venit net lunar sub 2019 lei.**

**(B)** Deprivarea materială acoperă indicatorii referitori la presiunea economică și bunurile de folosință îndelungată. Persoanele care se confruntă cu deprivare materială severă dispun de condiții de trai extrem de limitate datorită lipsei resurselor, la care se înregistrează cel puțin 4 din cele 9 elemente de deprivare, respectiv nu își pot permite:

1) să plătească chiria sau facturile la utilități,

2) să asigure încălzirea adecvată a locuinței,

3) să facă față unor cheltuieli neprevăzute,

4) să mănânce carne, pește sau un echivalent proteic în fiecare zi,

5) o săptămână de vacanță departe de casă,

6) un autoturism,

7) o mașină de spălat,

8) un TV color,

9) un telefon.

**(C)** Persoanele care trăiesc în gospodării cu o intensitate extrem de redusă a muncii sunt cele cu vârsta cuprinsă între 0-59 ani care locuiesc în gospodării în care adulții (cu vârsta între 18-59 ani) au lucrat în anul anterior la mai puțin de 20% din potențialul lor total.

**Precizare:** În această categorie vor fi încadrate persoanele care au lucrat în anul anterior mai puțin de 2 luni și 8 zile(lucrătoare) în total.

Anul de referință anterior se calculează de la data completării și semnării Declarației de apartenență la grupul țintă (Anexa 4) de către solicitant.

Persoanele din comunitățile marginalizate aflate în risc de sărăcie sau excluziune socială care nu au acte de identitate, dar locuiesc în teritoriul GAL, precum și persoanele fără adăpost (inclusiv copii și tineri) care se află în raza teritoriului GAL, vor reprezenta grup țintă eligibil dacă se constată că trăiesc în una din zonele cuprinse în teritoriu (declarație pe propria răspundere).

O persoană care face parte din grupul țintă *persoane aflate în risc de sărăcie sau excluziune socială* poate fi încadrată în una din următoarele categorii, ca de exemplu:

* persoane adulte șomere sau inactive;
* copii în situații de dificultate (ex. ante-preșcolari/preșcolari/ elevi, în special copii din grupurile vulnerabile, cu accent pe copiii aparținând minorității roma, copiii cu dizabilități și cu nevoi educaționale speciale, copiii din comunitățile dezavantajate socio-economic, copiii din familii cu 3 sau mai mulți copii sau din familii monoparentale, copiii cu unul sau ambii părinți în mobilitate în afara localității de domiciliu (mai ales copiii care se confruntă cu separarea pe termen lung de părinții lor plecați la muncă în străinătate), copii în cazul cărora unul sau mai mulți adulți din gospodărie sunt privați de libertate sau sunt în supravegherea serviciilor de probațiune, copiii care au părăsit școala pentru a munci (inclusiv în gospodărie), copiii care nu au fost înscriși la școală, care au abandonat sau au părăsit timpuriu școala etc.), mame minore, adolescenți cu comportamente la risc, copii și tineri ai străzii;
* mame minore, adolescenți cu comportamente la risc, copii și tineri ai străzii;
* părinți/ tutori/ îngrijitori informali ai ante-preșcolarilor/preșcolarilor/elevilor cu risc de părăsire timpurie a școlii;
* persoane cu un venit disponibil echivalat situat sub pragul riscului de sărăcie, care este stabilit la 60% din mediana la nivel national a venitului disponibil (după transferurile sociale) per adult echivalent
* persoane care nu au acte de identitate (inclusiv copii fără CNP);
* persoane cu dizabilități (persoanele cu dizabilități includ acele persoane care au deficiențe fizice, mentale, intelectuale sau senzoriale de durată, deficiențe care, în interacțiune cu diverse bariere, pot îngrădi participarea deplină și efectivă a persoanelor în societate, în condiții de egalitate cu ceilalți. (http://anpd.gov.ro/web/wp-content/uploads/2016/09/MO-nr-737Bis-din-22-septembrie-2016.pdf)
* persoane vârstnice aflate în situații de dependență, mai ales persoanele vârstnice care locuiesc singure și/sau nu sunt autonome și nu beneficiază de sprijin în gospodărie;
* tinerii care au părăsit instituțiile de tip rezidențial;
* adulți cu unul sau mai mulți copii în sistemul de protecție specială;
* părinți/ tutori/ îngrijitori informali ai ante-preșcolarilor/preșcolarilor/elevilor cu risc de părăsire timpurie a școlii;
* persoane care au părăsit de timpuriu școala și care participă la programe de tip a doua șansă, din categoriile:
* tineri cu vârsta cuprinsă între 12-16 ani care au depășit cu cel puțin 4 ani vârsta corespunzătoare clasei neabsolvite;
* tineri cu vârsta cuprinsă între 16-24 ani care au un loc de muncă dar care nu au absolvit învățământul obligatoriu;
* adulți cu vârsta cuprinsă între 25-64 ani care nu au absolvit învățământul obligatoriu;
* familiile fără o situație clară cu privire la actele de proprietate asupra locuinței și/sau terenului pe care locuiesc, precum și persoanele fără adăpost;
* copii/ tineri/ adulți/ vârstnici cu probleme de sănătate mintală, cu măsură de protecție specială etc.;
* victime ale violenței domestice și familiile cu risc de violență domestică, victime ale traficului de persoane.

O persoană nu poate fi încadrată din punct de vedere al eligibilităţii decât într-o singură categorie eligibilă. Apartenența la grupul țintă se va realiza la intrarea în operațiune/ proiect (data la care persoana va beneficia pentru prima dată de sprijinul oferit prin proiect) prin semnarea unei declarații a persoanei din grupul țintă și/ sau prin atașarea de documente doveditoare pentru situația vizată (după caz).

Persoanele care aparțin altor grupuri vulnerabile (persoanele fără adăpost, persoanele care suferă de forme de dependență (alcool, substanțe interzise etc.), victime ale violenței domestice, victime ale traficului de ființe umane, persoanele private de libertate sau aflate în perioada de probațiune, foștii deținuți, tineri peste 18 ani care părăsesc sistemul instituționalizat de protecție a copilului) reprezintă grup țintă eligibil în cadrul prezentei cereri de propuneri de proiecte numai în măsura în care pot fi încadrate într-una din categoriile de mai sus și în măsura în care pot fi încadrate în categoria persoane aflate în risc de sărăcie sau excluziune socială.

## 2.3 Activitățile în care va fi implicat grupul țintă

Prezentul proiect își propune prin activitățile desfășurate reducerea numărului de persoane aflate în risc de sărăcie sau excluziune socială prin furnizarea de servicii integrate pentru 250 de persoane constând în :

* Acordarea de asistență juridică pentru obținerea de drepturi sociale
* Acordarea unei mese calde pe zi timp de aproximativ 20 de zile pe lună pentru persoanele aflate în risc de sărăcie sau excluziune socială din cadrul teritoriului vizat de SDL GAL Tovishat care alcătuiesc grupul țintă prin intermediul cantinei sociale construite de Asociația GAL Tovishat.
* Furnizarea serviciilor de informare și consiliere profesională prin acordarea de servicii persoanelor selectate din grupul țintă care au ca scop: a) furnizarea de informații privind piața muncii și evoluția ocupațiilor; b) evaluarea și autoevaluarea personalității în vederea orientării profesionale; c) dezvoltarea abilității și încrederii în sine a persoanelor în cautarea unui loc de muncă, în vederea luării de către acesta a deciziei privind propria cariera; d) instruirea în metode si tehnici de cautare a unui loc de muncă
* Furnizarea de cursuri de formare profesională pentru 126 persoane din grupul țintă prin desfășurarea cursurilor de competențe informatice (28 persoane), bucătar (42 persoane), lucrător comercial (28 persoane), lucrător în tâmplărie (28 persoane), brutar (28 persoane)
* Furnizarea de servicii de consiliere și consultanță antreprenorială pentru înființarea de întreprinderi prin diseminarea unor cunoștințe privind infiintarea unei intreprinderi, forme de organizare și legislație specifică, aspecte de management ale afacerii și sprijinirea participanților în elaborarea unui plan de afaceri
* Acordarea a 10 granturi a câte 10.000 de euro destinate tinerilor si adulților din comunitați defavorizate social din teritoriul GAL Tovishat pentru implementarea unor planuri de afaceri

”Persoanele care beneficiază de servicii integrate” sunt persoane care beneficiază, în cadrul proiectului, de minimum 2 măsuri din cele descrise mai sus.

# CAPITOLUL 3. ORGANIZAREA ȘI DESFĂȘURAREA PROCESULUI DE SELECȚIE A GRUPULUI ȚINTĂ

## 3.1 Principii aplicabile în procesul de selecție

În procesul de selecție al grupului țintă participant la activitățile proiectul se vor respecta următoarele **principii**:

**TRANSPARENŢĂ** – Selecția se bazează pe reguli și proceduri clar stabilite și neechivoce, despre care sunt informați în prealabil toți participanții, fiind asigurată și comunicarea tuturor deciziilor.

**EGALITATEA DE ȘANSE ȘI NEDISCRIMINARE** – Se interzice discriminarea de orice fel, bazată pe motive precum sexul, rasa, culoarea, originea etnică sau socială, caracteristicile genetice, limba, religia sau convingerile, opiniile politice sau de orice altă natură, apartenența la o minoritate națională, averea, nașterea, un handicap, vârsta sau orientarea sexuală.

**ECHIDISTANȚĂ** – Toate persoanele și toate dosarele depuse sunt tratate în mod egal, evaluate în mod imparțial pe baza criteriilor stabilite în metodologie.

**ACCESIBILITATE** – Pentru a da persoanelor cu dizabilități posibilitatea să trăiască independent și să participe pe deplin la toate aspectele vieții, se vor lua măsurile adecvate pentru a asigura acestor persoane accesul, în condiții de egalitate cu ceilalți, la mediul fizic, la transport, informație și mijloace de comunicare, inclusiv la tehnologiile și sistemele informatice și de comunicații și la alte facilități și servicii.

**COERENŢĂ** – Se va utiliza un limbaj adecvat în comunicarea cu grupul țintă potențial, care să evite stereotipurile de gen și cele asociate altor vulnerabilități.

**OPORTUNITATE** – Informațiile transmise sunt oportune, comunicate în timp util și în acord cu nevoile grupului țintă potențial.

## 3.2 Primirea, evaluarea si selectia dosarelor de înscriere în grupul țintă

Înscrierea în grupul țintă al proiectului este voluntară și constă în depunerea dosarului complet de înregistrare în grupul țintă. Va fi alcătuită și o listă de rezerve, pentru completarea grupului țintă, în cazul retragerii din proiect a unor candidați selectați, din motive obiective.

### Etapa 1 – Informarea și promovarea activităților proiectului

Scopul primei etape este de a informagrupul țintă potential despre activitățile și beneficiile proiectului, condițiile de eligibilitate, criteriile de selecție și departajare, numãrul de locuri disponibile şi Metodologia de Selecție a Grupului Ţintã prin organizarea campanii de informare și publicitate constând în distribuirea de materiale publicitare: afișe, pliante, organizarea unei conferințe de demarare a proiectului, comunicate de presă și prin promovarea online pe site-ul web al Solicitantului: [www.galtovishat.ro](http://www.galtovishat.ro) și pagina de Facebook : Tovishat Social.

De asemenea, se vor organiza întâlniri cu angajații serviciilor publice de asistență socială din cadrul primăriilor din teritoriul acoperit de SDL GAL Tovishat pentru informarea și promovarea proiectului dar și prin contact direct cu potențiali membri ai grupului țintă.

Solicitantul și Partenerii vor identifica, atrage și ulterior selecta grupul țintă, ținând cont de măsurile obligatorii de transparență și vizibilitate, eligibilitate, selecție, nediscriminare etc.

Solicitantul și Partenerii se vor asigura prin mijloace transparente și eficiente de comunicare, de faptul că:

- Potențialii beneficiari vor fi informați de activitățile ce vor fi derulate în cadrul proiectului

- Campania publicitare/de informare va urmări popularizarea proiectului în rândul categoriilor de persoane care ar putea indeplini condițiile de apartenență la Grupul țintă;

- Potențialii beneficiari vor fi informați în mod transparent și accesibil în privința documentației ce trebuie depusă în scopul selectării acestora în Grupul țintă.

**Metodologia de selecție a grupului** **țintă** **finală** va fi diseminată prin intermediul canalelor electronice (web-site-ul Solicitantului, social media) și va fi disponibilă la birourile de implementare ale proiectului și la serviciile publice de asistență socială ale fiecărui UAT membru GAL Tovishat, alături de Formularul de preînscriere, care va putea fi completat online cât și în format hârtie.

### Etapa 2 – Depunerea dosarelor de înscriere

Procesul se va derula în cadrul unor etape de timp predefinite diseminate transparent și va putea fi reluat pe aceleași principii în timpul derulării proiectului.

Se va organiza o sesiune continuă de înscriere în grupul țintă cu evaluare lunară a dosarelor depuse, până la atingerea pragului maxim de persoane care pot beneficia de activitățile proiectului: 250 persoane.

Procesul de atragere și înscriere a grupului țintă va începe odată cu derularea campaniei de informare și promovare a activităților acestuia.

Echipa de implementare a proiectului va afișa prin metode transparente un **Calendarul etapelor de selecție a grupului țintă (Anexa 1)** de fiecare dată când acesta va fi organizat în timpul implementării proiectului.

**Anunțul de lansare a procesului de selecție** va fi făcut public cu cel puțin 3 zile înainte de data începerii sesiunii de depunere a dosarelor de înscriere și va conține date legate conținutul dosarului de candidatură, perioada de depunere, locațiile de depunere, și datele de contact. Acesta va fi publicat pe web-site-ul Solicitantului și în social media și va fi afișat fizic în UAT-urile din teritoriul Tovishat.

1. **Preînscrierea în grupul țintă**

Persoanele interesate vor trebui să parcurgă o primă etapă de preînscriere prin intermediul completării online sau în format fizic a unui **Formular de preînscriere** (**Anexa 2**), formular ce va fi pus la dispoziția candidaților pentru completarare online pe site-ul: [www.galtovishat.ro](http://www.galtovishat.ro),în secțiunea Proiect POCU 5.2 – Înscrierea în grupul țintă, de asemenea disponibil pentru descărcare pe site-ul beneficiarului, urmând a fi completat și trimis pe adresa de e-mail: [recrutaretovishat@gmail.com](mailto:recrutaretovishat@gmail.com) sau se va completa în format fizic în cadrul acțiunilor de teren întreprinse de expertul grup țintă. În cadrul acestei etape va fi necesară completarea online/fizică a unor date cu caracter personal și public legate de profilul persoanei.

1. **Înscrierea și depunerea dosarului de candidatură**

După parcurgerea primei etape, persoanele trebuie să depună un dosar fizic cu documentele precizate în prezenta procedură la locațiile și intervalele de timp stabilite și transmise.

Activitatea de înscriere a candidaților reprezintă activitatea efectivă de recrutare a persoanelor din grupul țintă vizat prin proiect. Aceasta constă în primirea documentelor de înscriere a grupului țintã potential și constituirea dosarului de înregistrare a persoanelor din grupului țintã.

Activitatea de înregistrarea și primire a dosarelor candidaților intră în sarcina Expertului Grup Țintă, acesta putând să solicite eventuale completări/ informații suplimentare persoanelor înscrise. Expertul Grup Țintă se va asigura și de menținerea legăturii cu candidații pe tot parcursul procesului de înscriere și selecție a grupului țintă.

**CONȚINUTUL DOSARULUI DE ÎNSCRIERE ÎN GRUPUL ȚINTĂ**

Persoanele interesate vor depune un dosar cu următorul conținut:

**- Cererea de înscriere** – completă, semnată și datată (Anexa 3 )

- **Copie Buletin/Carte de identitate** cu mentiunea conform cu originalul

- **Declarație de apartenență la grupul țintă** (Anexa 4) – completată, semnată și datată

**- Chestionar privind situația socio-economică a candidatului** (Anexa 5) – completat, semnat și datat

și

Documente doveditoare pentru apartenența la grupul țintă:

- Anchetă socială privind încadrarea în categoria persoană în risc de sărăcie sau excluziune socială din partea primăriei de domiciliu/reședință

- Adeverință de venit eliberată de Administraţia Financiară

- **Declarație privind dubla finanțare** (Anexa 6) – completată, semnată și datată

- **Notă de informare și Declarație de consimțământ privind prelucrarea datelor cu caracter personal** (Anexa 7) – completată și semnată

La dosar se anexează și alte documente justificative sau programatice, în cazul în care acestea sunt necesare pentru activități, sau sunt emise / solicitate de AMPOCU.

Depunerea dosarului va fi efectuată la biroul de implementare al proiectului sau pe teren, prin deplasarea Expertului GT. De asemenea, vor fi puse la dispoziție mijloace de înscriere de la distanță (prin mijloace electronice, prin poștă pentru documentele originale).

Expertul GT va asigura menținerea unei evidențe a înregistrării dosarelor de candidatură, pe mãsura primirii lor, prin completarea **Registrului dosarelor de candidatură pentru Grupul Țintă** **(Anexa 8)** și fiecare candidat va primi un numãr unic de dosar de înscriere.

### Etapa 3 - Evaluarea dosarelor de înscriere

Etapa de evaluare va fi efectuatã de cãtre Expertul Grup Ţintã şi Coordonatorul Partener 1. Se vor verifica aspecte legate conformitatea dosarelor de înscriere depuse și se va evalua dacă solicitanții îndeplinesc criteriile de eligibilitate prevăzute în proiect.

**1. Verificarea conformității administrative a dosarelor de înscriere**

În prima fază, expertul grup țintă și coordonatorul P1 vor analiza conformitatea administrativă a dosarelor depuse prin prisma corectitudinii informațiilor completate de fiecare persoană interesată și va asigura comunicarea transmiterii solicitărilor de completări în situațiile unde se constată lipsuri sau aspecte de completat în cadrul dosarelor de înscriere.

Verificarea conformităţii cererii de înscriere şi a anexelor acesteia se realizează pe baza **Fişei de verificare a dosarului de candidatură –** **secțiunea A – Verificarea conformității administrative (Anexa 9)**

Controlul conformităţii constă în verificarea următoarelor aspecte:

- Cererea de înscriere este corect completată, datată și semnată

- Declarațiile aferente cererii de înscriere sunt corect completate, datate și semnate

- Documentele minime cerute sunt prezente și valabilitatea acestora (dacă este cazul).

În această etapă, se va acorda asistență candidaților pentru depunerea unor dosare conforme. Astfel, dacă se constată că între documentele candidatului și informațiile completate există diferențe se poate opta pentru una din opțiunile:

1. Dacă sunt greșeli de scriere se pot corecta de către expert;

2. Dacă sunt erori de formă, acestea pot fi corectate de către expert pe baza unor dovezi/ informaţii prezentate explicit în documentele anexate Cererii de înscriere. Necompletarea unui câmp din Cererea de înscriere nu este considerată eroare de formă. Expertul va cere solicitantului să efectueze corecturile (erorile de formă) și să fie retransmită cererea în termen de maxim 2 zile lucrătoare.

3. Dacă sunt greșeli de conținut (de exemplu diploma nu corespunde nivelului de instruire optat) se contactează candidatul telefonic pentru confirmarea variantei corecte și se corectează documentul de către expert în cazul unei erori materiale, fie se solicită depunerea documentului corect;

4. Dacă se constată lipsa unui document sau acesta nu este lizibil astfel încât să se poată realiza verificarea, candidatului îi vor fi solicitate documente/copii lizibile;

După verificarea secțiunii A din fișa de verificare pot exista două variante:

* Dosarul de înscriere este declarat conform

Dacă se constată că dosarul candidatului este corect se validează candidatura acestuia.

Existența dosarului corect presupune existența tuturor documentelor solicitate și completarea informațiilor corect și complet, de ex: nr., serie buletin, emis de, valabilitate buletin, valabilitate adeverințe/diplome, corespondența între studiile optate și diplomele încărcate.

Dacă Dosarul de înscriere este declarat conform, se trece la următoarea etapă de verificare.

* Dosarul de înscriere este declarat neconform

Dacă Dosarul de înscriere este declarat neconform ca urmare a neprezentării tuturor documentelor solicitate și necompletării informațiilor corect și complet , dosarul original de înscriere va fi păstrat în arhiva proiectului, iar deponentul va primi o notificare privind motivele neconformității dosarului depus.

Lunar, se vor întocmi situații centralizatoare de înscriere ale candidaților, acestea fiind supuse verificării și validării de către Managerul de Proiect.

**2. Verificarea eligibilității persoanelor pentru încadrarea în grupul țintă al proiectului**

Echipa de implementare va parcurge un proces de evaluare în baza criteriilor precizate în prezenta procedură, în vederea stabilirii componenței grupului țintă selectat pentru participarea la activitățile proiectului.

Verificarea eligibilității se va face în baza **Fişei de verificare a dosarului de candidatură –** **secțiunea B – Verificarea eligibilității candidatului (Anexa 9)**, cu rolul de a se asigura faptul că fiecare persoana inscrisă va întruni toate cerințele impuse pentru a putea fi selectată în grupul țintă al proiectului. Aceste cerinte trebuie întrunite concomitent și sunt următoarele:

* au domiciliul/ locuiesc în teritoriul acoperit de Strategie de Dezvoltare Locală GAL Tovishat aprobată de PNDR 2014-2020 (aflat în zona rurală și/ sau în orașe cu o populație de până la 20.000 de locuitori)
* se află în risc de sărăcie sau excluziune socială (conform descrierii din Ghidul Solicitantului Condiții specifice -” Implementarea strategiilor de dezvoltare locală în comunitățile marginalizate din zona rurală și/ sau în orașe cu o populație de până la 20.000 locuitori” AP 5/ PI 9.vi/ OS 5.2 și conform definiției prezentate în prezenta procedură la capitolul 2 – Grupul Țintă)

Experții responsabili pentru selecția grupului țintă vor analiza dosarele și vor selecta persoanele care îndeplinesc condițiile de eligibilitate, iar în cazul în care există neclarități vor fi solicitate clarificări/documente suplimentare.

Solicitările de informații suplimentare pot fi adresate, ca regulă generală, o singură dată, în funcție de natura informațiilor solicitate. Termenul de răspuns la solicitarea de informații suplimentare nu poate depăși trei zile lucrătoare de la momentul luării la cunoștință de către solicitant. Clarificările admise vor face parte integrantă din dosarul de înscriere. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

După verificarea eligibilității pot exista două variante:

* Candidatul este declarat eligibil.

Dacă persoana este declarată eligibilă, se trece la următoarea etapă de verificare.

* Candidatul este declarat neeligibil

Dacă se constată că dosarul candidatului evidențiază faptul că nu face parte din categoriile eligibile de grup țintă, se invalidează dosarul; (ex: nu are domiciliul în Teritoriul LEADER Tovishat).

**3. Verificarea criteriilor de selecție și departajare a** **persoanelor pentru încadrarea în grupul țintă al proiectului**

Pentru dosarele de înscriere declarate conforme și eligibile urmează etapa de ierarhizare a acestora în vederea selectării grupului țintă care va participa la activitățile proiectului. În cadrul acestei sub-etape va fi realizatã o selecție și departajare a dosarelor de selecție pentru ocuparea numãrului de 250 locuri disponibile în cadrul proiectului. Îndeplinirea/neîndeplinirea criteriilor de selecție și departajare va fi consemnată în **Grila de punctare pentru clasificare și selecție (Anexa 10).**

**Criteriile de selecție** care sunt luate în calcul pentru selecția persoanelor înscrise sunt următoarele:

**1. Servicii sociale acordate:**

* Persoana beneficiază de servicii sociale – 10 puncte
* Persoana NU beneficiază de servicii sociale – 20 puncte

În cadrul acestui criteriu vor primi 5 puncte persoanele care beneficiază de servicii sociale din partea primăriei de care aparțin și 10 puncte persoanele care nu beneficiază de servicii sociale. Informația se va prelua din Ancheta socială efectuată de primăria UAT-ului de care aparține persoana înscrisă.

**2. Statutul persoanei pe piața muncii:**

* Persoane active (angajați cu contract de muncă sau angajați pe cont propriu) – 10 puncte
* Șomeri (înregistrați la AJOFM) – 20 puncte
* Persoane inactive – 30 puncte

În cadrul acestui criteriu de selecție vor primi 10 puncte persoanele active, 20 puncte șomerii(înregistrați la AJOFM) și 30 de puncte persoanele inactive.

Informația se va prelua din Ancheta socială efectuată de primăria UAT-ului de care aparține persoana înscrisă.

Justificarea acordării unui punctaj superior persoanelor șomere sau inactive este dată de serviciile de consiliere și orientare profesională oferite în cadrul proiectului care au ca scop final angajarea persoanelor consiliate.

**3. Nivelul calificării profesionale:**

* Persoana a mai beneficiat de cursuri de calificare gratuite în cadrul altor programe sau prin Agenția de Ocupare a Forței de Muncă (AJOFM) – 10 puncte
* Persoana NU a mai beneficiat de cursuri de calificare gratuite în cadrul altor programe sau prin Agenția de Ocupare a Forței de Muncă (AJOFM) – 20 puncte

În cadrul acestui criteriu de selecție vor primi 10 puncte persoanele care au mai beneficiat de cursuri de calificare gratuite în cadrul altor programe sau prin Agenția de Ocupare a Forței de Muncă (AJOFM) și 20 de puncte personele care nu au mai beneficiat de cursuri de calificare gratuite.

Informația se va prelua din Chestionarul privind situația socio-economică a candidatului (Anexa 5 la metodologie) întrebarea 15-16.

**4. Numărul de membri ai familiei****(adulți și copii):**

* 1-3 membri – 10 puncte
* 4-6 membri – 20 puncte
* 7 membri sau mai mult – 30 puncte

Pentru familiile compuse din 1-3 membri se vor acorda 10 puncte, pentru familiile compuse din 4-6 membri se vor acorda 20 puncte și pentru familiile cu 7 membri sau mai mult se vor acorda 30 de puncte.

Informația se va prelua din Chestionarul privind situația socio-economică a candidatului (Anexa 5 la metodologie) întrebarea 7 și se va corobora cu informația din Ancheta socială efectuată de primăria UAT-ului de care aparține persoana înscrisă.

O persoană înscrisă poate obține maxim 100 puncte.

În cazul în care două persoane obțin același punctaj, departajarea se va face conform criteriilor de prioritizare/departajare detaliate mai jos.

**Criteriile de prioritizare/departajare** a dosarelor de selecție sunt:

• apartenența la subcategoriile de grup țintă (persoane cu dizabilități, persoane de etnie romă).

• data de înscriere în grupul țintă.

• Pentru dosarele înregistrate în aceiași dată se va lua în considerare numărul de dosar mai mic (înscris mai devreme) din Registrul dosarelor de candidatură pentru Grupul Țintă

Pentru respectarea criteriilor enumerate, echipa de implementare va obține informațiile necesare de la autoritățile relevante pentru verificarea elementelor de departajare.

Procedura va viza selecția, în cadrul grupului țintă, a minimum 10 persoane cu dizabilități și 15 persoane de etnie romă.

În vederea eliminării riscului de abandon în cadrul acestei selecții, listele candidaților admiși se vor suplimenta față de numărul vizat prin proiect cu cel puțin 10 locuri în vederea constituirii unui grup țintă de rezervă.

În urma evaluării dosarelor de înscriere se vor întocmi **Rapoarte de Evaluare a dosarului de candidatură (Anexa 11)** pentru fiecare dosar depus care va conține criteriile de eligibilitate și criteriile de departajare îndeplinite de fiecare candidat.

**Atenție!** Solicitantul care a renunţat, în cursul procesului de evaluare, la un dosar de înscriere conform, nu o mai poate redepune în aceeaşi sesiune de depunere a dosarelor de candidatură.

### Etapa 4 - Selecția grupului țintă

Etapa de selecție a grupului țintă are ca scop stabilirea unui centralizator final cu persoanele acceptate în activitățile proiectului, clasificarea asigurând și încadrarea în numărul de locuri disponibile.

Expertul Grup Țintă va completa centralizatorul în baza verificării documentațiilor depuse, va decide selectarea persoanelor eligibile prin completarea Rapoartelor de evaluare a dosarelor de candidatură și va realiza clasificarea persoanelor selectate. Concret, se va întocmi **Centralizatorul** **propunerilor de selecție pentru activitățile proiectului - Intermediar (Anexa 12).**

Expertul GT va informa persoanele selectate cu privire la acceptarea acestora în program prin afișarea la avizierele solicitantului și publicarea, pe web-site a listelor cu persoanele ce vor beneficia de activitățile specifice proiectului.

De asemenea, Expertul GT va transmite candidaților o **Notificare privind evaluarea dosarului de candidatură (Anexa 13)**, prin intermediul emailului, telefonic, personal sau prin alte metode de comunicare (mesagerie telefonică), în care va fi anunțat despre rezultatul evaluării.

Notificarea va include informaţii cu privire la statutul dosarului în urma evaluării şi modalitatea de depunere a contestaţiilor de către aplicantii nemulţumiţi de rezultatul evaluării. În cazul în care dosarul de înscriere este eligibil, notificarea va informa candidații cu privire intrarea în etapa de evaluare pentru selecția finală și va detalia criteriile de departajare îndeplinite de candidat, criterii necesare pentru întocmirea listei finale a participanților (grupului țintă) din cadrul proiectului. În cazul în care un dosar este declarat neeligibil vor fi indicate criteriile de eligibilitate care nu au fost îndeplinite, precum şi cauzele care au condus la neeligibilitatea dosarului de înscriere.

Solicitantul are obligaţia de a lua la cunoştinţă prin semnătură Notificare privind selectarea/neselectarea dosarului de candidatură. În cazul în care solicitantul nu doreşte să semneze de luare la cunoştinţă, expertul va consemna acest fapt în notificare prin menţiunea “Solicitatul refuză să semneze”.

**Aplicanţii au la dispoziţie 3 zile lucrătoare** de la primirea notificării privind rezultatul evaluării dosarului de înscriere si postarea pe site-ul proiectului a Centralizatorul propunerilor de selecție pentru activitățile proiectului - Intermediar **pentru a depune contestaţii.**

Contestaţiile se depun la sediul Asociației Apiromi, situat în sat Panic, nr.1/S, comuna Hereclean, județul Șălaj, se trimit pe adresa de e-mail: [recrutaretovishat@gmail.com](mailto:recrutaretovishat@gmail.com) sau se trimit prin curierat cu confirmare de primire în termen de 3 zile lucrătoare de la primirea notificării. Acestea vor fi reevaluate de către Comitetul de Soluţionare a Contestaţiilor format din Managerul de proiect și Asistentul Manager. În cazul în care nici un solicitant nu a contestat rezultatul evaluării se trece direct la procedura de selecție a persoanelor care vor face parte din grupul țintă.

Termenul de soluționare a tuturor contestațiilor **este de 3 zile** lucrătoare de la expirarea termenului de depunere a contestațiilor și poate fi prelungit cu încă maxim 3 zile lucrătoare, dacă numărul de contestații depășește procentul de 25% din totalul dosarelor de candidatură depuse.

**IMPORTANT!**

Reevaluarea dosarelor de înscriere în urma contestațiilor se realizează în baza documentelor depuse odată cu Cererea de înscriere. Documentele suplimentare depuse la contestație pot fi luate în considerare numai în situația în care acestea nu fac parte din categoria documentelor care trebuie depuse obligatoriu la dosarul de înscriere.

Expertul GT va propune managerului de proiectavizarea **Raportului de soluționare a contestațiilor (Anexa 14)** și va transmite listele finale rezultate în urma acestei etape.

Decizia de înscriere în program va fi luată prin transmiterea spre verificare și avizare către Managerul de Proiect și Coordonator P1 a **Centralizatorul propunerilor de selecție pentru activitățile proiectului - Final (Anexa 15)**. Managerul de proiect va aviza listele finale cu persoanele selectate.

Aceasta activitate se va finaliza prin centralizarea rezultatelor finale si diseminarea acestora de catre Expertul GT prin mijloace fizice si electronice.

**În termen de 3 zile lucrătoare de la întocmirea** Centralizatorului propunerilor de selecție final, **expertul Grup țintă va notifica solicitanţii privind rezultatele procesului de selecţie.**

Anunțul privind selectarea în grupul țintă final se va face prin intermediul emailului, telefonic, personal sau prin alte metode de comunicare (mesagerie telefonică), prin completarea **Anexei 16 - Notificare privind selecția candidatului în Grupul Țintă.**

În urma defășurării procesului de înscriere în grupul țintă al proiectului există mai multe variante:

• Dacă numărul de candidați admiși depășește numărul de locuri disponibile în cadrul proiectului, sunt acceptate primele 250 de dosare aprobate, restul fiind incluși în lista de așteptare;

• În eventualitatea retragerii unui participant acesta este înlocuit de următorul candidat acceptat conform criteriilor de eligibilitate, selecție și departajare stabilite.

• Dacă numărul de candidați admiși este mai mic decât numărul de locuri disponibile, procesul se reia pentru completarea locurilor rămase.

Rezultatele finale nu mai pot fi contestate. După publicarea rezultatelor finale ale selecției, va urma o noua etapă de confirmare a apartenței la Grupul țintă al proiectului, etapă în care echipa de implementare a proiectului va solicita persoanelor selectate o serie de documente și informații și vor fi transmise informații referitoare la modalitatea prin care aceștia vor fi integrați în activitățile proiectului.

După acceptarea în grupul țintă al proiectului, se va întocmi dosarul individual al persoanei selectate și la intrarea în operațiune (data la care persoana selectată va beneficia de prima activitate a proiectului) se va completa **Formularul de înregistrare individuală a participanților la operațiunile finanțate prin POCU 2014-2020 (Anexa 17),** iar expertul Grup țintă se va sigura că acesta este completat, semnat și datat.

Conținutul dosarului individual al persoanei selectate va conține următoarele documente :

**- Cererea de înscriere** – completă, semnată și datată (Anexa 3)

**-** **Copie Buletin/Carte de identitate** cu mentiunea conform cu originalul

**- Declarație de apartenență la grupul țintă** (Anexa 4) – completată, semnată și datată

**- Chestionar privind situația socio-economică a candidatului** (Anexa 5) – completat, semnat și datat

Documente doveditoare pentru apartenența la grupul țintă:

**- Anchetă socială** privind încadrarea în categoria persoană în risc de sărăcie sau excluziune socială din partea primăriei de domiciliu/reședință

**- Adeverință ANAF privind veniturile**

**- Declarație privind dubla finanțare** (Anexa 6) – completată, semnată și datată

**-** **Notă de informare și Declarație de consimțământ privind prelucrarea datelor cu caracter personal** (Anexa 7) – completată și semnată

- **Fișa de verificare a dosarului de candidatură** (Anexa 9)

**- Grila de punctare pentru clasificare și selecție** (Anexa 10)

- **Raportul de Evaluare a dosarului de candidatură** (Anexa 11)

**- Notificare privind evaluarea dosarului de candidatură** (Anexa 13)

**-** **Notificarea privind selecția candidatului în Grupul Țintă** (Anexa 16)

- **Formularul de înregistrare individuală a participanților la operațiunile finanțate** prin POCU 2014-2020 (Anexa 17)

**Ținte intermediare privind îndeplinirea indicatorilor proiectului**

Pentru a fi luată în considerare la cuantificarea în vederea atingerii țintei, o persoană din GT trebuie să respecte, următoarele criterii:

- să facă parte din grupul țintă

- să fi participat la cel puțin o activitate obligatorie din cadrul proiectului

De asemenea, pentru a fi luată în considerare în cadrul țintei intermediare anuale, membrul GT trebuie să îndeplinească criteriile până în ultima zi a ultimei luni a fiecărui an, respectiv până la finalul proiectului.

Pentru a asigura indeplinirea indicatorilor, sunt stabilite următoarele ținte intermediare anuale referitoare la numărul de membri ai GT:

primul an (L1-L12): 50 persoane, 25 persoane care beneficiază/au beneficiat de măsuri de ocupare

al doilea an (L13-L24): 150 persoane, 75 persoane care beneficiază/au beneficiat de măsuri de ocupare, 11 persoane ocupate

al treilea an (L25-L36): 250 persoane, 126 persoane care beneficiază/au beneficiat de măsuri de ocupare, 32 persoane ocupate

# CAPITOLUL 4 – PROTECȚIA DATELOR CU CARACTER PERSONAL

Protecția datelor cu caracter personal este reglementată la nivelul Uniunii Europene prin Regulamentul UE nr. 679/2016 aplicabil din data de 25 mai 2018, aplicabil atât la nivel comunitar cât și în orice alt stat din lume unde sunt folosite datele personale ale cetățenilor UE.

În conformitate cu prevederile Regulamentului (UE) nr. 2016/679 privind protecția persoanelor fizice în ceea ce privește libera circulație a acestor date și de abrogare a Directivei 95/46/CE:

- “date cu caracter personal” înseamnă orice informaţii privind o persoană fizică identificată sau identificabilă (“persoana vizată”); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identităţii sale fizice, fiziologice, genetice, psihice, economice, culturale sau sociale;

- “prelucrare” înseamnă orice operaţiune sau set de operaţiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziţie în orice alt mod, alinierea sau combinarea, restricţionarea, ştergerea sau distrugerea;

- “operator” înseamnă persoana fizică sau juridică, autoritatea publică, agenţia sau alt organism care, singur sau impreună cu altele, stabileşte scopurile şi mijloacele de prelucrare a datelor cu caracter personal; atunci cand scopurile şi mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau în dreptul intern;

- “destinatar” înseamnă persoana fizică sau juridică, autoritatea publică, agenţia sau alt organism căreia (căruia) îi sunt divulgate datele cu caracter personal, indiferent dacă este sau nu o parte terţă. Cu toate acestea, autorităţile publice cărora li se pot comunica date cu caracter personal în cadrul unei anumite anchete în conformitate cu dreptul Uniunii sau cu dreptul intern nu sunt considerate destinatari; prelucrarea acestor date de către autorităţile publice respective respectă normele aplicabile în materie de protecţie a datelor, în conformitate cu scopurile prelucrării.

Toți partenerii, Asociația GAL TOVISHAT, Asociația Apiromi și S.C. Ascendo S.R.L. se angajează să păstreze confidențialitatea datelor aplicanților și a membrilor grupului țintă din cadrul proiectului ” *Implementarea SDL în comunitățile marginalizate din teritoriul GAL Tovishat”* în conformitate cu prevederile Legii nr. 677/2001 privind protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, precum şi cu prevederile Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările şi completările ulterioare. Această politică de confidențialitate descrie modul în care colectăm si folosim datele personale colectate prin intermediul procedurii de selecție.

Prin completarea *Anexei 7- Declarație de consimțământ privind prelucrarea datelor cu caracter personal*, candidații la grupul țintă vor fi de acord cu colectarea, prelucrarea și transferul datelor dvs., conform descrierii din această politică de confidențialitate.

În cazul în care candidații la grupul țintă nu doresc ca informațiile personale să le fie colectate, utilizate și transferate atunci se poate retrage consimțământul.

Revocarea acordului va putea fi transmisă prin e-mail la adresa [recrutaretovishat@gmail.com](mailto:recrutaretovishat@gmail.com) .

***Numele și coordonatele operatorului***

- Operatorii de date cu caracter personal sunt Asociația GAL TOVISHAT, Asociația Apiromi și S.C. Ascendo S.R.L., în calitate de beneficiar/parteneri ai proiectului *” Implementarea SDL în comunitățile marginalizate din teritoriul GAL Tovishat”*, cod: 140896.

**Asociația Grup de Acțiune** **Locală** **Tovishat** având cod de înregistrare fiscală/CIF: 29056140, cu sediul în comuna Hereclean, Sat Panic nr. 1/S, județul Sălaj, cod postal 457171, telefon: 0768.607.807, e-mail: [galtovishat2012@gmail.com](mailto:galtovishat2012@gmail.com)

**Asociația Apiromi** având cod de înregistrare fiscală/CIF: 27191689, cu sediul în oraș Cehu Silvaniei, Str. Avram Iancu, Bl. T6, ap. 3, județul Sălaj și punct de lucru în comuna Hereclean, Sat Panic nr. 1/S, județul Sălaj, telefon: 0765.278.855, e-mail: [erdeistefan1969@gmail.com](mailto:erdeistefan1969@gmail.com)

**S.C. Ascendo S.R.L.** având cod de înregistrare fiscală/CIF : 14177941, cu sediul în municipiul Râmnicu Vâlcea, intrarea Eleodor Constantinescu nr. 10, bl. S8, sc.A, et. 3, ap.12, județul Vâlcea, telefon: 0744.557.748 , e-mail: [ascendo2001@gmail.com](mailto:ascendo2001@gmail.com)

***Grupul țintă vizat/beneficiarii proiectului***

- Persoane aflate în risc de sărăcie sau excluziune socială existente în comunitățile marginalizate din cadrul teritoriilor vizate de Strategia de dezvoltare locală Tovishat finanțată prin măsura 19 LEADER din PNDR 2014-2020.

Fiecare aplicant cu vârsta de peste 18 ani va semna declarația/nota lui de consimțământ.

Pentru aplicanții de până în 16 ani – Declarația/nota de consimțământ va fi semnată de părinte/reprezentant legal/tutore.

Pentru aplicanții între 16-18 ani (cu capacitate restransă de exercițiu) - se va face o notă de consimțământ unde va semna atât tânărul cât și reprezentantul legal și se va face o notă de consimțământ și pentru părinte.

***Informațiile care vor fi colectate***

- Nume, prenume

- CNP

- Serie și număr de buletin

- Data nașterii

- Informații privind genul: bărbat/femeie

- Domiciliul

- Număr de telefon

- Adresa de e-mail

- Apartenența la o categorie de persoane cu dizabilități

- Apartenența la etnia romă

- Nivelul studiilor absolvite până la data intrării în grupul țintă

- Informații privind apartenența la grupuri vulnerabile

- Imagini din cadrul sesiunilor de informare și orientare profesională, a cursurilor de formare profesională ori a întâlnirilor de proiect

- Înregistrări audio/video din cadrul sesiunilor de informare și orientare profesională, a cursurilor de formare profesională ori a întâlnirilor de proiect.

***Formularele în care vor fi completate datele cu caracter personal***

- Anexa 2 - Formular de preînscriere

- Anexa 3 – Cererea de înscriere

- Anexa 4 - Declarație de apartenență la grupul țintă

- Anexa 5 – Chestionar privind situația socio-economică a candidatului

- Anexa 6 - Declarație privind evitarea dublei finanțări

- Anexa 7- Notă de informare și Declarație de consimțământ privind prelucrarea datelor cu caracter personal

- Anexa 12 - Centralizatorul propunerilor de selecție pentru activitățile proiectului – Intermediar

- Anexa 15 - Centralizatorul propunerilor de selecție pentru activitățile proiectului – Final

- Anexa 16 - Notificare privind selecția candidatului în Grupul Țintă

- Anexa 17 - Formular de înregistrare în grupul țintă

***Scopul prelucrării***

Datele cu caracter personal preluate de la membrii grupului țintă vor fi prelucrate în scopul implementării proiectului” *Implementarea SDL în comunitățile marginalizate din teritoriul GAL Tovishat”, finanțat din Fondul Social European prin Programul Operațional Capital Uman 2014-2020.*

***Modul în care persoanele vizate sunt informate asupra drepturilor lor***

Operatorul de date cu caracter personal va furniza persoanelor vizate toate informațiile prevăzute la art. 12 din Legea nr. 677/2001, modificată și completată. Informarea va fi adecvata circumstantelor specifice de prelucrare (respectiv modalitatii de prelucrare a datelor, suportului pe care datele sunt colectate, etc.) si se va realiza în scris, prin intermediul documentelor prin care datele personale sunt colectate și/sau prin afisarea unei note informative la sediul operatorului sau pe pagina web, nefiind suficientă doar modalitatea „verbal".

***Utilizarea datelor cu caracter personal***

Informațiile cu caracter personal vor fi utilizate în scopul înscrierii în grupul țintă al proiectului și pentru asigurarea participării la cursurile de formare profesională, la sesiunile de informare și consiliere profesională, precum și la alte activități vizate prin proiect. De asemenea, informațiile sunt colectate cu scopul raportării lor către Autoritatea de Management pentru Programul Operațional Capital Uman - cu rol de monitorizare și supervizare a modului de implementare a proiectului ” *Implementarea SDL în comunitățile marginalizate din teritoriul GAL Tovishat* ”, în cadrul căruia se derulează procesul de selecție.

***Categorii de destinatari***

Datele cu caracter personal vor fi partajate cu Autoritatea de Management pentru Programul Operațional Capital Uman, OIR POSDRU Nord-Vest și partenerilor proiectului: Asociația Apiromi (Partener 1), S.C. Ascendo S.R.L. (Partener 2) și altor autorități publice centrale/ locale și altor instituții abilitate.

Datele cu caracter personal vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate.

Operatorul va lua toate măsurile necesare pentru a se asigura ca datele cu caracter personal sunt prelucrate, securizate si transferate conform legii in vigoare si va solicita furnizorilor sa respecte cerintele GDPR.

***Păstrarea datelor cu caracter personal***

Pentru datele personale se aplică următoarele perioade de retenție: 3 ani pe perioada de implementare a proiectului și încă 5 ani până la finalizarea perioadei de durabilitate a proiectului, datele rămânând arhivate, conform obligațiilor contractuale asumate de Asociația Grupul de Acțiune Locală Tovishat, prin contractul de finanțare încheiat cu AM POCU.

***Drepturile legale***

În vederea asigurării unei informări corecte, vă aducem la cunoștință că Regulamentul conferă următoarele drepturi persoanelor cărora li se prelucrează datele cu caracter personal:

- dreptul de acces;

- dreptul la rectificarea datelor;

- dreptul la ștergerea datelor („dreptul de a fi uitat”);

- dreptul la restricționarea prelucrării;

- dreptul la portabilitatea datelor;

- dreptul la opoziție;

- drepturi cu privire la procesul decizional individual automatizat, inclusiv crearea de profiluri;

- dreptul la retragerea consimțămantului în cazul prelucrării în scop de informare sau promovare;

- dreptul de a depune o plângere în fața unei autorități de supraveghere a prelucrării datelor cu caracter personal;

- dreptul la o cale de atac judiciară;

- dreptul de a fi notificat de către operator.

# CAPITOLUL 5. DISPOZIȚII FINALE

Pe tot parcursul proiectului se va monitoriza respectarea dreptului de acces la toate resursele, bunurile, informaţiile și serviciile oferite, în condiţii de egalitate pentru toți membrii grupului ţintă format din persoane aflate în risc de sărăcie sau excluziune socială din teritoriul Tovishat. Totodată, va fi promovat accesul egal la toate activităţile proiectului specifice pentru persoanele cu dizabilităţi sau de etnie romă (dacă va fi cazul).

Recrutarea beneficiarilor are la bază principiul egalităţii de şanse şi principiul non-discriminării şi se realizează fără condiţionări, deosebiri, excluderi, preferinţe, restricţii bazate pe criterii de rasă, naţionalitate, etnie, limbă, religie, categorie socială, convingeri, vârstă, situaţie sau responsabilitate familială şi alte asemenea criterii care pot conduce la acte de discriminare directă sau indirectă.

Comunicarea cu grupul ţintă la nivelul întregului proiect se va realiza, de regulă, prin intermediul site-ului proiectului, disponibil la adresa [www.galtovishat.ro](http://www.galtovishat.ro), prin intermediul rețelelor sociale prin pagina de Facebook: Tovishat Social, prin intermediul e-mailului: [recrutaretovishat@gmail.com](mailto:recrutaretovishat@gmail.com) și prin intermediul experților grup țintă.

Prezenta metodologie a fost elaborată de către echipa de implementare a proiectului ”*Implementarea SDL în comunitățile marginalizate din teritoriul GAL Tovishat*”, Cod SMIS 2014+: 140896, prin experții grup țintă și poate fi completată și actualizată în funcție de necesitățile reale care decurg din implementarea proiectului.

# Anexe

Prezenta metodologie de selecție a grupului țintă cuprinde următoarele anexe:

**Anexa 1 - Calendarul etapelor de selecție a grupului țintă**

**Anexa 2 - Formular de preînscriere**

**Anexa 3 - Cerere de înscriere**

**Anexa 4 - Declarație de apartenență la grupul țintă**

**Anexa 5 - Chestionar privind situația socio-economică a candidatului**

**Anexa 6 - Declarație privind evitarea dublei finanțări**

**Anexa 7- Notă de informare și Declarație de consimțământ privind prelucrarea datelor cu caracter personal**

**Anexa 8 - Registrul dosarelor de candidatură la Grupul Țintă**

**Anexa 9 - Fișa de verificare a dosarului de candidatură**

**Anexa 10 - Grila de punctare pentru clasificare și selecție**

**Anexa 11 - Raport de evaluare a dosarului de candidatură**

**Anexa 12 - Centralizatorul propunerilor de selecție pentru activitățile proiectului – Intermediar**

**Anexa 13 -Notificare privind evaluarea dosarului de candidatură**

**Anexa 14 - Raportul de soluționare a contestațiilor**

**Anexa 15 - Centralizatorul propunerilor de selecție pentru activitățile proiectului – Final**

**Anexa 16 -** **Notificare privind selecția candidatului în Grupul Țintă**

**Anexa 17 - Formular de înregistrare în grupul țintă**